**Informácia**

Bratislavský samosprávny kraj oznamuje akreditovaným subjektom, právnickým osobám, fyzickým osobám (neakreditované subjekty) vykonávajúcim opatrenia sociálnoprávnej ochrany detí a sociálnej kurately podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len „zákon č. 305/2005 Z. z.“), **že majú možnosť predkladať žiadosť o poskytnutie finančného príspevku pre rok 2020** na vykonávanie opatrení sociálnoprávnej ochrany detí a sociálnej kurately, ktoré sú v súlade s potrebami obyvateľov Bratislavského samosprávneho kraja a s programom sociálneho, ekonomického a kultúrneho rozvoja územia samosprávneho kraja.

Bližšie podmienky a postup spolu s príslušnými tlačivami na predkladanie žiadosti sú uvedené:

* vo Všeobecne záväznom nariadení Bratislavského samosprávneho kraja č. 28/2009 zo dňa 25.02.2009o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja v znení Všeobecne záväzného nariadenia Bratislavského samosprávneho kraja č. 37/2010 zo dňa 23. 07. 2010, Všeobecne záväzného nariadenia Bratislavského samosprávneho kraja č. 44/2011 zo dňa 09.12.2011, Všeobecne záväzného nariadenia Bratislavského samosprávneho kraja č. 3/2014 zo dňa 11.04.2014 a [Všeobecne záväzného nariadenia Bratislavského samosprávneho kraja č. 4/2019](https://bratislavskykraj.sk/wp-content/uploads/2019/05/VZN_č.-28_2009.pdf) zo dňa 29.03.2019 (ďalej len „VZN BSK č. 28/2009“),
* v Metodickej pomôcke k podávaniu žiadostí o poskytnutie finančného príspevku z rozpočtu Bratislavského samosprávneho kraja na vykonávanie opatrení sociálnoprávnej ochrany detí a sociálnej kurately podľa zákona č. 305/2005 Z. z., v súlade so Všeobecným záväzným nariadením Bratislavského samosprávneho kraja č. 28/2009 zo dňa 25.02.2009 (ďalej len „metodická pomôcka“),

**Termín predkladania žiadosti: do 31. júla 2019**

**Upozornenie:**

Žiadosť je potrebné spolu s požadovanými prílohami v jednom výtlačku **predložiť Bratislavskému samosprávnemu kraju do 31. júla 2019** s uvedením adresy:

Bratislavský samosprávny kraj

Sabinovská 16

P.O.BOX 106

820 05 Bratislava 25

**Žiadosti, ktoré budú predložené po stanovenom termíne, nebude Bratislavský samosprávny kraj** **akceptovať.**

V Bratislave 29.04.2019